มีอาการปวดหัวข้างเดียวมาจนเบ้าตา หาใจออกไม่สะดวกหนึ่งข้าง ปวดทั้งคืนทำให้นอนไม่ได้เลย
สวัสดีค่ะอาการปวดศีรษะศีรษะเกิดได้จากสาเหตุหลักสองอย่าง ได้แก่อาการปวดที่ไม่ได้เกิดจากสาเหตุหรือโรคอื่นหรือการปวดศีรษะแบบปฐมภูมิ เช่น ปวดศีรษะไมเกรนซึ่งมักมีอาการปวดตุ้บ ๆ และมักเป็นข้างเดียว ปวดศีรษะแบบบีบรัดอาจเกิดจากการบีบรัด ตึงตัวของกล้ามเนื้อโดยรอบ ซึ่งทั้งสองอย่างเป็นอาการปวดศีรษะที่พบได้บ่อย ๆ ในคนทั่วไปอาการปวดที่มีสาเหตุ หรือโรคอื่นทำให้เกิดอาการปวดศีรษะหรือการปวดศีรษะแบบทุติยภูมิ เช่น โรคไซนัสอักเสบ ปวดฟันทำให้ปวดศีรษะ ไข้หวัดใหญ่ ปวดจากเส้นประสาทบริเวณศีรษะ เป็นต้นส่วนอาการหายใจไม่สะดวกก็เกิดจากหลายสาเหตุได้เช่นกัน และอาจเกี่ยวข้องกับอาการปวดศีรษะค่ะ แนะนำว่า หากนอนพัก และรับประทานยาเบื้องต้นแล้วอาการไม่ดีขึ้น ควรปรึกษาแพทย์ เพื่อรับการวินิจฉัยและการรักษาที่ถูกต้องเหมาะสมต่อไปค่ะ